Biden laat vaar bewerings oor 'inhegtenisneming' in SA | Maroela Media
Joe Biden (26 Februarie 2020) (Foto: AP Photo/Matt Rourke)
'n Beampte in Joe Biden se veldtog om die president van Amerika te word, het toegegee dat Biden nie in die 1970's in Suid-Afrika in hegtenis geneem nie.
Kate Bedingfield, adjunk-veldtogbestuurder, het Dinsdag aan verslaggewers gesê Biden het na 'n voorval verwys toe hy "by die Johannesburgse lughawe van sy kollegas geskei is". Toe 'n verslaggewer daarop wys dat "skeiding" nie 'n "inhegtenisneming" is nie, het Bedingfield herhaal dit was 'n "skeiding".
"Hulle kon nie dieselfde deur gebruik nie," het Bedingfield verduidelik. "Dit was apartheid Suid-Afrika. Daar was 'n wit deur, daar was 'n swart deur. Hy wou nie deur die wit deur gaan terwyl sy kollegas deur die swart deur moet gaan nie. Hulle is van mekaar geskei."
Biden maak staat op swart mense se steun om Saterdag in Suid-Carolina te wen.
Die voormalige adjunkpresident het vroeër vandeesmaand tydens 'n geleentheid in Suid-Carolina aangevoer hy is in Suid-Afrika in hegtenis geneem, terwyl hy na sy persoonlike geskiedenis met oudpres. Nelson Mandela verwys het.
Biden was in 1977 'n Demokratiese lid van die Amerikaanse Senaat as verteenwoordiger van die deelstaat Delaware. Luidens Biden se toesprake het die "inhegtenisneming" in Soweto plaasgevind.
Joe Biden VSA verkiesing
Die wêreld in foto's – 27 Februarie 2020
Ronde visbakke maak visse mal
Dis so SNAAKS!!
Enige kluitjie om stemme te wen. Hier by ons word die geskiedenis ook so 'herskryf' vir die stemvee.
Dit is wat President Trump die beste strateeg en leier in die wêreld maak,Biden was net n pion in n groter plan en terwyl mense sit en kopkrap oor hoekom en wat lag die president in sy mou en beplan hy die volgende stap om die VSA n beter plek te maak vir alle amerikaners.